Dragoi Bola - Wikipedia, entziklopedia askea.

# Dragoi Bola

### Wikipedia(e)tik

Dragoi Bola
Jatorrizko izena | ドラゴンボール (Doragon Bōru) Dragon Ball
Egilea | Akira Toriyama
Generoa | Abentura, Akzioa, Arte martzialak, Drama, Fantasia, Komedia, shōnen
Argitaletxea | Shueisha Planeta deAgostini Glénat
Aldizkaria | Shonen Jump
Noiz hasi zen | 1984
Noiz bukatu | 1995
Liburukiak | 42 (berez) / 34 (azken edizioa)

| Hemengo testu batzuk japonieraz daude. Euskarri eleaniztun egokirik gabe, galdera ikurrak ikusiko dituzu kanji edo kana ordez.

| Hemengo testu batzuk txineraz daude. Euskarri eleaniztun egokirik gabe, galdera ikurrak ikusiko dituzu txinera ikurren ordez.

Dragoi Bola (jatorrizko japonieraz ドラゴンボール edo Doragon Bōru, ingelesez Dragon Ball) Akira Toriyamak idatzi eta marrazturiko manga (komiki japoniarra) da. 1984tik 1995era Weekly Shonen Jump aldizkarian argitaratua izan zen, ia aldi berean 42 liburukitako argitalpen batean bildu zelarik (Tankōbon). 2004. utean Kanzenban izeneko argitalpen berezi bat egin zen, istorio guztia 34 liburukitan argitaratuz, eta istoriaren amaiera apur bat aldatuz.

Hasiera baten manga hau atalka argitaratu zen 10 urtez Shueisha argitaletxeko Weekly Shonen Jump astekarian. Manga hau 519 atalez osatuta dago eta shōnen kategoria pean sailkatzen da. Lehen atala aldizkariaren 1984ko 51. zenbakian argitaratu zen, eta azkena 1995eko 17. zenbakian. Behin astekarian atal kopuru bat argitaratu zela liburukitan batzen ziren, Tankōbon formatuko liburukitan.

## [aldatu] Argumentua

Oharra: Atal honek argumentua edo amaiera argitzen du.

Dragoi Bolak Son Goku izeneko tximino isatsa duen mutil baten abenturak kontatzen ditu. Arte martzialen munduan girotuta dago eta 7 Dragoi Bolen bilaketan oinarritzen da. Kondairak dioenez, Shenron dragoiak 7 Dragoi Bolak biltzen dituenaren edozein gurari betearaziko du.

Istorioa Son Goku eta Bulma elkar ezagutzen direnean hasten da. Izan ere Son Goku bere aitonak emandako 4 izarreko Dragoi Bolaren jabe da, eta Bulma 7 bolen bila dabil. Dragoi Bolak biltzeko Bulmak berak (16 urte dituen neska gazte adimentsua) asmatutako Dragoi Radarra erabiltzen dute. Son Gokuk lagun ugari egiten ditu abentura hauetan, besteak beste: Bulma, Iratxo Dortoka, Oolong, Yamcha, Puar, Krilin... Hala ere bizitzan zehar ere gero eta indartsuagoak izango diren arerioak garaitu beharko ditu: Zapi Gorridun Armada, Satan Bihotz Txiki, Vegeta, Freezer, Boo Ahaltsua,...

Sakontzeko, irakurri: Dragoi Bola (animea): Argumentua

Sakontzeko, irakurri: Dragoi Bola Z: Argumentua

## [aldatu] Bilakaera

Dragoi Bolak, argitalpenak iraun zituen ia 11 urteetan zehar, bilakaera nabarmena jasan zuen istorioaren estiloan.

Mangaren lehen liburukietan (lehen 134 kapituluak) umorea eta fantasia dira nagusi, Dr. Slump-en (egilearen aurreko lana) bezala, Euskal Herrian Arale bezala ezaguna. Honen adibide dira animalia hiztunak, Kinton lainoa, Makila Miragarria, Dragoi Bolak edo Son Goku bera, tximu-mutiltxoa. Fantasia mundu honetan zientzia-fikziozko elementu batzuk ere sartzen dira, izan ere gizarte honetan teknologia oso aurreratua erabiltzen da, besteak beste, Hoi-Poi kapsulak edo espazio-ontzi aurreratuak.

Istorioaren estiloak aldaketa esanguratsua jasan zuen Krilin, Son Gokuren lagunik onena, hiltzen dutenean (heriotza segida luze baten lehena izan zen). Hau Satan Bihotz Txikiren agerraldiarekin bat dator (135. ataletik 194.era). Tarte honetan Dragoi Bolak kutsu ilunagoa hartzen du, hasierako umorea eta fantasia pixka bat alde batera utziz.

Dragoi Bola guztiz eraldatzen da akzio motako shonen manga batera, Son Gokuren lehen semearen agerraldiarekin eta Saiyen etorrerarekin (195. ataletik 420.era). Hemendik aurrera zientzia-fikzioak indar handiagoa hartzen du eta seriotasuna nagusitzen da. Lehen jatorri fantastikoak zuten pertsonai ugarik estralurtarrak bihurtzen dira, Son Goku eta Santan Bihotz Txiki adibidez. Hemendik aurrera espazio bidaiak, estralurtarrak eta androide dira protagonistak. Zati honetan behin eta berriz arerio gero eta askoz indartsuagoak agertzen dira: Vegeta, Freezer, 17 eta 18 androideak eta Cell. Istorioa errepikakorra bihurtzen da, entrenamendu azkar baten ostean arerio berriak garaitzean oinarritzen da.

Azken zatian (421. ataletik 519.era) fantasia eta umorea itzultzen dira Boo Ahaltsuarekin, magiaz sortutako izakia. Hala ere aurreko zatiko errepikakortasunak jarraitu egiten du.

## [aldatu] "Mendebaldera Bidaia" istorioarekin erlazioa

Mendebaldera Bidaia (txinera tradizionalean 西遊記, txinera sinplifikatuan edo pinyinez Xī Yóu Jì) literatura klasiko txinatarreko nobela bat da. Bertan agertzen diren pertsonaia batzuk, Dragoi Bolan bere baliokideak dituzte:

- Jatorrizko isotiroko Sun Wukong, Dragoi Bolan Son Goku da.
- Jatorrizko isotiroko Xuanzang, Dragoi Bolan Bulma da.
- Jatorrizko isotiroko Zhu Wuneng, Dragoi Bolan Oolong da.
- Jatorrizko isotiroko Sha Wujing, Dragoi Bolan Yamcha da.
- Jatorrizko isotiroko Niu Mo Wang, Dragoi Bolan Idi Deabru da.

Jatorrizko istorioko ideia batzuek ere bere baliokideak dituzte:

- Jatorrizko isotiroan, Xuanzang apaizak eta bere lagunek elezaharretako idatzi budisten bila diardute. Dragoi Bolan Bulma eta bere lagunek kondairetako Dragoi Bolen bila ari dira.
- Son Gokuren Makila Miragarria, Sun Wukong pertsonaiaren makulu magikoan du jatorria, bere luzeera nolanahi alda daiteke.
- Bi protagonistek hodei hegalariak gidatzen dituzte.
- Palmorrizko abanikua eta suzko mendiaren pasartea bi istorioetan gertatzen da.

## [aldatu] Tankōbon argitalpena

Aurrez Weekly Shonen Jump aldizkarian argitaratutako atalak batzen dituen liburukiak dira hauek. 42 liburukitan banatzen da Dragoi Bolaren edizio hau. Egileak marrazki bat egin zuen liburuki bakoitzaren azalean jartzeko. Liburukiok 180 orrialde inguru dituzte, azken biak izan ezik 200 orrialdetik gora dituztelarik. Lehen liburukia 1985eko irailean argitaratu zen, eta azkena 10 urte beranduago, 1995eko abuztuan.

### [aldatu] Liburukien argitalpen taula

Ondoren liburukien informazioa [1]:

Zenb. | Izenburua japonieraz | Izenburua itzulita | Argitalpen data (Japonian) | Atalak
--- | --- | --- | --- | ---
1 | 孫悟空と仲間たち Son Gokuu to Nakamatachi | Son Goku eta lagunak | 1985/09/15 | 1 - 11
2 | ドラゴンボール危機一髪 Doragon Booru Kiki Ippatsu | Dragoi Bolak kinka larrian | 1986/01/15 | 12 - 24
3 | 天下一武道会はじまる！！ Tenkaichi Budoukai Hajimaru!! | Arte Martzialen Mundu Txapelketa hastera doa!! | 1986/06/15 | 25 - 36
4 | 大決勝戦 Daikesshousen | Final handia | 1986/10/14 | 37 - 48
5 | マッスルタワーの恐怖 Massuru Tawaa no Kyoufu | Altzairuko dorre izugarria | 1987/01/14a | 49 - 60
6 | ブルマの大失敗！！ Buruma no Daishippai!! | Bulmaren oker handia!! | 1987/03/15 | 61 - 72
7 | 追跡！！　ブルー将軍 Tsuiseki!! Buruu Shougun | Jazarpena!! Blue Jenerala | 1987/05/13 | 73 - 84
8 | 孫悟空突撃 Son Gokuu Totsugeki | Son Gokuren erasoa | 1987/07/15 | 85 - 96
9 | こまったときの占いババ Komatta Toki no Uranai Baba | Kezkatuta zaudenean, jo Baba igarlearengana | 1987/09/15 | 97 - 108
10 | 第２２回天下一武道会 Dainijuunikai Tenkaichi Budoukai | Arte Martzialen 22. Mundu Txapelketa | 1987/11/15 | 109 - 120
11 | 天下一のスーパーバトル！！ Tenkaichi no Suupaa Batoru!! | Munduko super borroka handiena!! | 1988/02/15 | 121 - 132
12 | ピッコロ大魔王の恐怖！ Pikkoro Daimaou no Kyoufu! | Satan Bihotz Txiki beldurgarria! | 1988/04/15 | 133 - 144
13 | 孫悟空の逆襲！？ Son Gokuu no Gyakushuu!? | Son Gokuren kontraerasoa!? | 1988/06/15 | 145 - 156
14 | さらなる飛躍 Sara Naru Hiyaku | Akzio gehiago | 1988/08/25 | 157 - 168
15 | 群雄割拠！ Gunyuu Kakkyo! | Lehiakideek berdin jarritzen dute | 1988/12/11 | 169 - 180
16 | 龍虎相討つ！ Ryuuko Aiutsu! | Dragoia eta tigrea elkarri erasoka! | 1989/02/15 | 181 - 192
17 | かつてない恐怖 Katsute Nai Kyoufu | Aurrez ikusi gabeko ikara | 1989/05/15 | 193 - 204
18 | 孫悟空とピッコロ大魔王 Son Gohan to Pikkoro Daimaou | Son Gohan eta Santan Bihotz Txiki | 1989/07/15 | 205 - 216
19 | いそげ！孫悟空 Isoge! Son Gokuu | Azkar! Son Goku | 1989/11/15 | 217 - 228
20 | 天下分け目の超決戦 Tenkawakeme no Choukessen!! | Zorigaiztoko super borroka erabakigarria | 1990/01/15 | 229 - 240
21 | めざせ！ナメックの星 Mezase! Namekku no Hoshi | Jo ta su! Namek Planeta | 1990/04/15 | 241 - 252
22 | ナメック星人の抵抗 Namekkuseijin no Teikou | Namektarren erresistentzia | 1990/07/15 | 253 - 264
23 | 恐怖のギニュー特戦隊 Kyoufu no Ginyuu Tokusentai | Ginew Indar Berezi izugarria | 1990/10/15 | 265 - 276
24 | 悟空か！？ギニューか！？ Gokuu ka!? Ginyuu ka!? | Goku edo Ginew!? | 1991/01/15 | 277 - 288
25 | フリーザ超変身！！ Furiiza Chouhenshin!! | Freezerren super eraldaketa!! | 1991/03/15 | 289 - 300
26 | 孫悟空…復活！！ Son Gokuu... Fukkatsu!! | Son Goku... Berpizturik!! | 1991/06/15 | 301 - 313
27 | 伝説の超サイヤ人 Densetsu no Suupaa Saiyajin | Kondairazko Super Saiya | 1991/08/12 | 314 - 325
28 | 未来から来た少年 Mirai kara Kita Shounen | Etorkizuneko mutila | 1991/11/15 | 326 - 337
29 | 悟空、敗れる！ Gokuu, Yabureru! | Goku garaitua! | 1992/03/15 | 338 - 349
30 | 邪悪な予感 Jaaku na Yokan | Deabruzko bihozkada | 1992/06/15 | 350 - 361
31 | 忍びよるセル Shinobiyoru Seru | Cell isilpean hurbiltzen | 1992/08/09 | 362 - 373
32 | セルの完全体、完成！！ Seru no Kanzentai Kansei!! | Cellek forma perfektua lortzen du!! | 1992/10/07 | 374 - 385
33 | セルゲーム始まる Seru Geemu Hajimaru | Cellen Jokoaren hasiera | 1992/12/31 | 386 - 396
34 | 悟空を越えた戦士 Gokuu o Koeta Senshi | Goku gainditzen duen gerlaria | 1993/06/09 | 397 - 408
35 | さようなら戦士たち Sayounara Senshitachi | Agur gerlariak | 1993/09/08 | 409 - 420
36 | ニューヒーロー誕生！！ Nyuu Hiirou Tanjou!! | Heroi berriaren jaiotza!! | 1993/11/09 | 421 - 432
37 | 動き始めた作戦 Ugoki Hajimeta Sakusen | Plana hasten ari da | 1994/04/09 | 433 - 445
38 | 宿命の対決 孫悟空対ベジータ Shukumei no Taiketsu Son Gokuu Tai Bejiita | Halabeharrezko borroka: Goku vs Vegeta | 1994/08/09 | 446 - 459
39 | さらば誇り高き戦士 Saraba Hokori Takaki Senshi | Agur, harrotasunez betetako gerlari | 1994/12/07 | 460 - 472
40 | 地球軍、最後の秘密兵器！！ Chikyuugun, Saigo no Himitsu Heiki!! | Lurreko armadaren ezkutuko azken arma!! | 1995/03/08 | 473 - 485
41 | がんばれ　超ゴテンクスくん Ganbare Suupaa Gotenkusukun | Eman daukazun onena, Super Gotrunks | 1995/06/07 | 486 - 502
42 | バイバイ ドラゴンワールド Baibai Doragon Waarudo | Agur Dragoi Mundua | 1995/08/09 | 503 - 519

## [aldatu] Kanzenban argitalpena

2002. urtean Japonian Dragoi Bola mangaren argitalpen berezi bat egin zen. Argitalpen honek tamaina handiagoko liburukiak ditu, baita orrialde gehiagokoak ere (horregatik 34 liburukitan banatzen da). Gainera jatorriz koloretan marraztutako orriak ere dakartza, txuri beltzean beharrean. Honetaz aparte liburukien azaletan Akira Toriyamak eginiko marrazki berriak dakartza, baita egileak asmaturiko beste amaiera bat. Hau gutxi balitz, japoniar edizioan, beste mangaka batzuen ilustrazioak dakartza, Dragoi Bolaren munduko beraien ikuspegia erakutsiz (irudi hauek liburukiekin opari bezala ematen ziren, baina ez ziren bildumaren barruan sartzen). Gainera ondoren beste berezitasunak ere ditu:

- Logotipo ezberdina erabiltzen da, letra mota ezberdinarekin eta Dragonball hitz bakar bat bezala agertuz.
- Amaiera pixka bat aldatu egin zen, istorioko azken orrialdeetan.
- 6. kapituluko portadatxoa berriz marraztu zen. Jatorriz Bulma zigarro bat erretzen agertzen zen, marrazki berrian aldiz ez.
- Kronologia akats posible bat dela eta, 389. kapituluan Cellen jokuaren hasiera data aldatzen da, "M"aren 17a jatorrizkoa zena maiatzaren 26a datagatik aldatu zen.

### [aldatu] Liburukien argitalpen taula

Ondoren liburukien informazioa [2]:

Zenbakia | Argitalpen data (Japonian) | Atalak
1 | 2002/12/04 | 1 - 14
2 | 2002/12/04 | 15 - 29
3 | 2002/12/28 | 30 - 44
4 | 2002/12/28 | 45 - 59
5 | 2003/02/04 | 60 - 74
6 | 2003/02/04 | 75 - 89
7 | 2003/03/04 | 90 - 104
8 | 2003/03/04 | 105 - 119
9 | 2003/04/04 | 120 - 134
10 | 2003/04/04 | 135 - 149
11 | 2003/05/01 | 150 - 164
12 | 2003/05/01 | 165 - 179
13 | 2003/06/04 | 180 - 194
14 | 2003/06/04 | 195 - 209
15 | 2003/07/04 | 210 - 224
16 | 2003/07/04 | 225 - 239
17 | 2003/08/04 | 240 - 254
18 | 2003/08/04 | 255 - 269
19 | 2003/09/04 | 270 - 284
20 | 2003/09/04 | 285 - 299
21 | 2003/10/03 | 300 - 314
22 | 2003/10/03 | 315 - 329
23 | 2003/11/04 | 330 - 344
24 | 2003/11/04 | 345 - 359
25 | 2003/12/04 | 360 - 374
26 | 2003/12/04 | 375 - 390
27 | 2004/01/05 | 391 - 405
28 | 2004/01/05 | 406 - 420
29 | 2004/02/04 | 421 - 436
30 | 2004/02/04 | 437 - 452
31 | 2004/03/04 | 453 - 469
32 | 2004/03/04 | 470 - 486
33 | 2004/04/02 | 487 - 503
34 | 2004/04/02 | 504 - 519

## [aldatu] Animearekin erlazioa

Dragoi Bola eta Dragoi Bola Z animeak Dragoi Bola izeneko manga honetan oinarrituta dago. Dragoi Bolak Son Gokuren bizitza erakusten du hau heldua bihurtzen den arte. Dragoi Bola Z, aldiz, Dragoi Bola bukatzean 5 urte geroagoko istorioa da, Son Gohanen agerpenarekin, Son Gokuren semea. Dragoi Bola Zren amaiera mangarenarekin bat dator. Dragoi Bola GT Dragoi Bola Zren ondorioa da, zati hau ez da mangan agertzen.

### [aldatu] Dragoi Bola (animea)

Sakontzeko, irakurri: Dragoi Bola (animea)

### [aldatu] Dragoi Bola Z

Sakontzeko, irakurri: Dragoi Bola Z

### [aldatu] Dragoi Bola GT

Sakontzeko, irakurri: Dragoi Bola GT

## [aldatu] Irudi errealeko filmak

- 1989. urtean Txinan "Dragoi Bola berria: Shenronen kondaira" (jatorrizko txineran 新七龍珠　神龍的傳說 edo pinyinez Xīn qī lóng zhū Shén lóng de chuán shuō) izeneko irudi errealeko film ez ofiziala egin zen. Film hau animearen "Dragoiaren kondaira" filmaren remake bat da. Pertsonaiak berdinak dira, nahiz eta izen ezberdinak eduki.
- 20th Century Fox-ek Dragoi Bola Zn oinarritutako film bat ekoiztuko du Montrealen (Kanada). 100 milioi dolar amerikar baino gehiagoko aurrekontua dauka eta zurrumurruek diotenez 2008ko uztailean hasi daiteke.[3]

## [aldatu] Produktuak

Sakontzeko, irakurri: Dragoi Bolaren produktuak

Aldizkari baterako komiki bat bezala hasi zenak urtetan zehar, manga liburukiak eta anime DVDetaz aparte, mota askotako produktuak kaleratu ditu: istorioari buruzko gidak, kromo eta txartel bildumak, irudiak, egutegiak,...

## [aldatu] Dragoi Bola manga Euskal Herrian

Oraingoz Dragoi Bola manga ez da euskaraz argitaratu, bai ordea gaztelaniaz eta frantsesez.

Espainian Planeta deAgostini argitaletxeak atera zuen, bai gaztelaniaz eta bai katalanez. Hainbat argitalpen egin ziren, komiki formatuan eta liburuki formatuan. Komiki formatukoa 211 zenbakiz osatuta zegoen, eta bi zatitan banatzen zen, 153 zenbakirekin lehen zatia eta 58 bigarrena. Komikiok Serie Blanca eta Serie Roja zuten izena eta bi edizio izan zituzten. Geroago komiki berdin hauek beste bi aldiz argitaratu ziren Serie Amarilla eta Serie Azul izenekin. Liburuki argitalpenak Tankōbon eta Kanzenban antzekoak izan ziren. Lehenak ere Serie Blanca eta Serie Amarilla edizioak izan zituen, bigarrenari Ultimate edition izena eman ziotelarik.

Frantzian Glénat argitaletxeak editatu zuen 42 liburukiko formatuan.

## [aldatu] Ikus, gainera

- Dragoi Bola (animea)
- Dragoi Bola Z
- Dragoi Bola GT
- Dragoi Bolako pertsonaiak
- Dragoi Bolako objektuak
- Dragoi Bolaren produktuak
- Akira Toriyama

## [aldatu] Erreferentziak

1. ↑ Kanzentai wegbuneto Tankobon liburukien informazio gida [1]
2. ↑ Kanzentai wegbuneto Kanzenban liburukien informazio gida [2]
3. ↑ Montrealgo The Gazzete egunkariaren edizio digitalaren artikulua 2007ko irailaren 1ean argitaratua [3]

## [aldatu] Kanpo loturak

- Shueisha argitaletxearen webgune ofiziala
- Weekly Shonen Jump aldizkariaren webgune ofiziala

- Mundo Dragon Ball
- Kanzentai
- Dragon Ball Arena

"http://eu.wikipedia.org../../../d/r/a/Dragoi_Bola_96b0.html"(e)tik eskuratuta

Kategoriak: Dragoi Bola • Manga

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- العربية
- Català
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Magyar
- Bahasa Indonesia
- Italiano
- 日本語
- 한국어
- Latina
- Lietuvių
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Simple English
- Slovenščina
- Shqip
- Српски / Srpski
- Svenska
- ไทย
- Türkçe
- Tiếng Việt
- 中文
- 粵語